РЕПУБЛИКА СРБИЈА

ОПШТИНА КОСЈЕРИЋ

**ПРЕДСЕДНИК ОПШТИНЕ**

Број:400-020/2022

04.март 2022. године

**К О С Ј Е Р И Ћ**

На основу одлуке Председника Општине Косјерић број 400-020/2022 од дана 04.03.2022.године, члана 6. и 7. Правилника о начину, поступку и критеријумима за доделу средстава црквама и традиционалним верским заједницама...(„Сл. лист општина Косјерић“ број 12/16од 13. децембра 2016. године) и члана 66. Статута општине Косјерић (Службени лист општине Косјерић број 03/19), Председник општине Косјерић расписује

|  |
| --- |
| **ЈАВНИ КОНКУРС****ЗА ДОДЕЛУ СРЕДСТАВА ЦРКВАМА И ТРАДИЦИОНАЛНИМ ВЕРСКИМ****ЗАЈЕДНИЦАМА ЗА ИЗГРАДЊУ, ОДРЖАВАЊЕ И ОБНОВУ ЦРКВЕНИХ И ВЕРСКИХ ОБЈЕКАТА НА ТЕРИТОРИЈИ ОПТШИНЕ КОСЈЕРИЋ У 2022. ГОДИНИ** |

1. Предмет овог конкурса је додела средстава црквама и традиционалним верским заједницама за изградњу или обнову црквених и верских објеката, за инвестиционо и текуће одржавање црквених и верских објеката и за адаптацију или реконструкцију цркава и верских објеката у 2022. години.
2. Средства за реализацију програма/пројеката из става 1. овог Јавног конкурса обезбеђена су Одлуком о буџету општине Косјерић за 2022. годину („Службени лист општине Косјерић“, број 17/21), у оквиру раздела 5, глава 1, програм 13 – Развој културе, функција 820, пројекат 0602-4002, позиција 109, екон. класификација 481 – дотације невладиним организацијама планирана су средства у износу од **200.000,00** динара.
3. Право на доделу средстава ради финансирања или суфинансирања пројеката цркава и традиционалих верских заједница за изградњу, одржавање и обнову црквених и верских објеката на територији општине Косјерић имају традиционалне цркве и традиционалне верске заједнице.
4. Основни услови за доделу средстава су:
* да подносилац програма има статус правног лица,
* да је седиште подносиоца програма на територији општине Косјерић,
* да је подносилац програма основан у складу са прописима којим је уређено његово оснивање,
* да се програм реализује на територији општине Косјерић

5. Критеријуми за доделу средстава су:

* број верника;
* да ли је црквени односно верски објекат под заштитом као културно добро;
* стање у ком се налази објекат;
* суфинансирање пројеката из других извора;
* усмереност ка што већем броју корисника;
* унапређење стања у ком се налази објекат;
* реалан финансијски план за предложени пројекат;
* да се објекти цркве или традиционалне верске заједнице налазе на територији општине Косјерић.

6. Конкурсна документација се може преузети сваког радног дана у термину од 10,00 до 15,00 часова, у згради Општинске управе Косјерић, Олге Грбић 10, канцеларијa бр. 17, односно преузети са званичне web-презентације општине Косјерић [www.kosjeric.rs](http://www.kosjeric.rs)

 7. **Конкурс је отворен до 19.03.2022.године до 15:00 часова**. ( На основу члана 80, став 5, Закона о општем управном поступку ("Сл. гласник РС", бр. 18/2016 и 95/2018 - аутентично тумачење) Рок за достављање предлога пројекта помера се за **21.03.2022.године до 15 часова** )

 8. Пријаве на конкурс, у затвореној коверти, доставити на адресу: Општинска управа општина Косјерић- Комисија за доделу средстава црквама и традиционалним верским заједницама, Ул. Олга Грбић број 10, са назнаком „НЕ ОТВАРАТИ - ПРИЈАВА НА КОНКУРС“.

Додатне информације могу се добити на број телефона 060-82-56-263.

9. Пријаве пристигле након предвиђеног рока, пријаве које нису поднете од стране овлашћених лица, пријаве са непотпуном документацијом, поднете на не одговарајућем обрасцу или за намене супротне овом конкурсу, као и пријаве достављене путем факса или електронском поштом и непотписане пријаве, неће се разматрати. Непотпуни конкурсни материјали се неће оцењивати.

Неће се узимати у разматрање пријаве од стране подносиоца којима су додељена средства по основу претходних конкурса, а нису измирили преузете обавезе по тим конкурсима, или нису поднели детаљан извештај о њиховој реализацији, са доказима о наменском трошењу добијених средстава.

Давалац средстава задржава право да од учесника конкурса по потреби затражи додатну документацију и информације .

Пријаве и приложена документација се подносиоцима не враћају.

Конкурс се објављује на званичној интернет страници општине Косјерић ([www.kosjeric.rs](http://www.kosjeric.rs)),на локалним медијима и огласној табли Општинске управе општине Косјерић.

Комисија разматра пријаве и у складу са условима Конкурса, врши избор пројеката и сачињава Предлог Председнику општине о избору пројеката који ће се фиансирати или суфинансирати из буџета општине Косјерић.

О спроведеном поступку Комисија води Записник који заједно са Предлогом о избору пројеката којима се из буџета Општине додељују средства доставља Председнику општине.

На основу Предлога Комисије, Председник општине доноси Решење о финансирању или суфинансирању пројеката цркава и традиционалних верских заједница из буџета општине Косјерић.

Број 400-020/2022

Косјерић, 04.март 2022.год Председник Општине

Жарко Ђокић